નાગપુર– વિજયા દશમીના અવસર પર આરએસએસના સરસંઘચાલક મોહન ભાગવતે આરએસએસના કાર્યકર્તાઓને સંબોધન કરતા કહ્યું હતું કે રોહિંગ્યા આપણા દેશ માટે ખતરારૂપ છે. તો આપણા દેશમાં ખતરાની ચિંતા કેમ થતી નથી. સંઘ પ્રમુખે સવાલ કર્યો હતો કે રોહિંગ્યા અહીંયા કેમ છે? તેમને તેમનો દેશ કેમ છોડવો પડ્યો. મ્યાનમારે રોહિંગ્યા પર સૌથી મોટું પગલું ભર્યું છે, જો તેમને કયાંય પણ શરણું આપવામાં આવશે તો તે માનવતાના આધાર પર હોય કે પછી સુરક્ષાના આધાર પર તે સારુ નહી હોય. તેમણે એમ પણ કહ્યું કે જો રોહિંગ્યાને આપણા દેશમાં રહેવાની મંજૂરી અપાશે તો તે આપણા દેશ માટે ખતરો બની જશે.